b'\n_START_ARTICLE_\nVrtovi Barrakka\n_START_SECTION_\nZgornji vrtovi Barrakka\n_START_PARAGRAPH_\nVrtovi so na zgornjem delu bastijona svetega Petra in Pavla, ki je bil zgrajen leta 1560. Na spodnjem delu bastijona je pozdravna baterija iz 16. stoletja. Terasaste loke vrta je leta 1661 zgradil italijanski malte\xc5\xa1ki vitez fra Flaminio Balbiani. Prvotno so bili pokriti, toda strop je bil odstranjen po uporu duhovnikov leta 1775. _NEWLINE_Vrtovi so bili prvotno namenjeni vitezom italijanske lo\xc5\xbee reda svetega Janeza, ki pa so bili odprti za javnost po koncu francoske zasedbe Malte leta 1800._NEWLINE_V parku je ve\xc4\x8d spomenikov \xc5\xa1tevilnih uglednih ljudi, med njimi: Gerald Strickland, sir Thomas Maitland in sir Winston Churchill. V njem je tudi replika kipa Les Gavroches (Pobalini) malte\xc5\xa1kega kiparja Antonia Sciortina. Izvirnik je v Narodnem muzeju likovne umetnosti._NEWLINE_To je najvi\xc5\xa1ja to\xc4\x8dka mestnega obzidja in s terase je krasen pogled na pristani\xc5\xa1\xc4\x8de, tri mesta (Birgu, Senglea in Cospicua), pa tudi prek ladjedelnice na ni\xc5\xbeje le\xc5\xbee\xc4\x8de dele mesta. _NEWLINE_Vrtove z obrambnim jarkom in bli\xc5\xbenjim pristani\xc5\xa1\xc4\x8dem Lascaris Wharf povezuje dvigalo. Prvo dvigalo je bilo zgrajeno leta 1905, vendar je bilo zaprto leta 1973 in razstavljeno leta 1983. Novo dvigalo so slovesno odprli 15. decembra 2012.\n_START_SECTION_\nSpodnji vrtovi Barrakka\n_START_PARAGRAPH_\nVrtove so naredili francoski vojaki ob zasedbi Vallette med letoma 1798 in 1800. Verjetno so jih prvotno uporabljali za pridelavo zelenjave in polj\xc5\xa1\xc4\x8din za posadko._NEWLINE_V vrtu so leta 1810 postavili spomenik v obliki neoklasicisti\xc4\x8dnega templja v spomin na Alexandra Balla. Drugi spomeniki opozarjajo na obdobje drugega velikega obleganja Malte. Vrt z urejenimi zelenicami, potmi, klopmi in vodnjakom ponuja \xc4\x8dudovit pogled na vhod v pristani\xc5\xa1\xc4\x8de._NEWLINE_Pribli\xc5\xbeno 600 metrov jugozahodno so zgornji vrtovi z razgledno teraso nad ve\xc4\x8djim delom mesta. V njih so \xc5\xa1tevilne spominske plo\xc5\xa1\xc4\x8de, posve\xc4\x8dene med drugim mad\xc5\xbearski revoluciji leta 1956, pra\xc5\xa1ki pomladi, Garibaldiju in 50. obletnici Evropske unije._NEWLINE_V parku so ob\xc4\x8dasno koncerti in sprejemi.'